Mas Blanc deis Aupilhas

Mas Blanc deis Aupilhas (Mas-Blanc-des-Alpilles en francés) es una pichona comuna provençala situada dins lo departament dei Bocas de Ròse e la region de Provença-Aups-Còsta d'Azur. 

Situat entre Sant Romieg (a l'èst) e Sant Estève dau Gres (a l'oèst), es un vilatge agricòla. Un ofici de cònsol i foguèt creat per Loís XIV en 1692, mas l'estatut de comuna foguèt vertadierament aquistat en 1793 amb la Revolucion. Lo premier recensament oficiau, realizat la meteissa annada, enregistrèt 130 abitants. La populacion se mantenguèt entre 90 e 140 abitants durant lei decennis seguents fins ais ans 1980. Desenant integrat dins lei fenomèns de periurbanizacion a l'òbra dins lei Bocas de Ròse, Mas Blanc deis Aupilhas conoís d'aumentacions regularas de sa demografia (248 abitants en 1982, 476 en 1999, 537 en 2022). En 1995, lo vilatge integrèt la Comunautat de Comuna Vau dei Bauç-Aupilhas.

 Liames intèrnes 

 Aupilhas

 Bibliografia 

 (fr) Les Alpilles. Encyclopédie d'une montagne provençale, Les Alpes de Lumière, Forcauquier, 2009.

 Nòtas e referéncias 

Categoria:Comuna de Provença
Categoria:Comuna dei Bocas de Ròse